3. ลักษณะการประกอบธุรกิจ

2.  

3.  1.  ประวัติความเป็นมา

บริษัท ไทยโพลีคอนส์ จำกัด (มหาชน) (“บริษัท”) ก่อตั้งเมื่อวันที่ 26 ธันวาคม 2531
ด้วยทุนจดทะเบียน 1.00 ล้านบาท โดยนายเจริญ จันทร์พลังศรี นายไชยณรงค์ จันทร์พลังศรี
และนายสุรชา ตั๊นสถาพรชัย เพื่อประกอบธุรกิจรับเหมาก่อสร้าง ประเภทศูนย์การค้า
อาคารสำนักงาน และอาคารสูงเพื่อพักอาศัย และโรงงานอุตสาหกรรม รวมถึงโรงงานผลิตไฟฟ้า
โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธา
งานติดตั้งงานระบบวิศวกรรมต่าง ๆ และงานภูมิสถาปัตยกรรม (Landscape) โดย ณ วันที่ 31
ธันวาคม 2553 บริษัทมีทุนจดทะเบียน 400.00 ล้านบาท (ทุนจดทะเบียนที่เรียกชำระแล้ว 360.00
ล้านบาท) และนายเจริญ จันทร์พลังศรีและกลุ่ม รวมทั้งนายสุรชา ตั๊นสถาพรชัย
ยังคงเป็นผู้ถือหุ้นใหญ่และเป็นผู้บริหารของบริษัท

การเปลี่ยนแปลงและพัฒนาการที่สำคัญของบริษัท

  ปี 2531 ผู้บริหารหลักร่วมกันจัดตั้งบริษัท ด้วยทุนจดทะเบียนเริ่มแรก 1.00 ล้านบาท
  เพื่อรับจ้างก่อสร้างทุกชนิด โดยมีที่ตั้งเลขที่ 216 ซอยบางนา-ตราด 27 ถนนบางนา-ตราด
  แขวงบางนา เขตพระโขนง กรุงเทพมหานคร

  ปี 2532 บริษัทเพิ่มทุนจดทะเบียนและเรียกชำระจากเดิมเป็น 60.00 ล้านบาท
  โดยการเสนอขายให้ผู้ถือหุ้นเดิมตามสัดส่วน ทำให้บริษัทสามารถรับงานที่มีมูลค่าโครงการสูงขึ้นได้

  ปี 2545 บริษัทได้ย้ายสำนักงานจากเดิม มาอยู่ที่ เลขที่ 5/340 และ 5/594 หมู่ 3
  ซอยรามอินทรา 14 ถนนรามอินทรา แขวงจรเข้บัว เขตลาดพร้าว กรุงเทพมหานคร
  ซึ่งเป็นที่ตั้งสำนักงานใหญ่ในปัจจุบัน โดยในปัจจุบัน (8 กุมภาพันธ์ 2553)
  กรุงเทพมหานครได้เปลี่ยนแปลงระบบบ้านเลขที่ใหม่เป็น 2 และ 4 ซอยประเสริฐมนูกิจ 29 แยก
  8 ถนนประเสริฐมนูกิจ แขวงจรเข้บัว เขตลาดพร้าว กรุงเทพมหานคร

  ปี 2549 - บริษัทก่อสร้างอาคารเพื่อการพัฒนาฝีมือแรงงาน ที่อำเภอสามโคก จังหวัดปทุมธานี
  สำหรับรองรับการขยายตัวของธุรกิจรับเหมาก่อสร้างในอนาคต

  - บริษัทได้รับการรับรองมาตรฐาน ISO 9001 จากสถาบัน National Quality Assurance
  Limited ในด้านระบบการจัดการด้านคุณภาพ สำหรับงานก่อสร้างและงานวิศวกรรม

  - บริษัทร่วมกับห้างหุ้นส่วนจำกัด แหลมทองพัทลุง
  จัดตั้งกิจการร่วมค้าไทยโพลีคอนส์และแหลมทองพัทลุง โดยบริษัทถือหุ้นในสัดส่วนร้อยละ 99.95
  (สัดส่วนการแบ่งสรรกำไรจากโครงการ) และห้างหุ้นส่วนจำกัด
  แหลมทองพัทลุงถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
  เพื่อดำเนินธุรกิจบริการรับเหมาก่อสร้างโครงการก่อสร้างอาคารบริการบำบัดรักษาของโรงพยาบาลพัทลุง
  จังหวัดพัทลุง

  ปี 2550 - เดือนตุลาคม บริษัทเพิ่มทุนจดทะเบียนและเรียกชำระจาก 60.00 ล้านบาทเป็น
  260.00 ล้านบาทโดยการเสนอขายให้ผู้ถือหุ้นเดิมตามสัดส่วน
  เพื่อนำเงินเพิ่มทุนไปใช้เป็นเงินทุนหมุนเวียน

  - เดือนธันวาคม บริษัทจัดตั้งสาขาที่ถนนกำปงบารู ตำบลบางนาค อำเภอเมืองนราธิวาส
  จังหวัดนราธิวาส

  ปี 2551 - เดือนกุมภาพันธ์ บริษัทเพิ่มทุนจดทะเบียนและเรียกชำระจาก 260.00 ล้านบาทเป็น
  300.00 ล้านบาทโดยการเสนอขายให้ผู้ถือหุ้นเดิมในราคาหุ้นละ 2.20 บาท
  เพื่อนำเงินเพิ่มทุนไปใช้เป็นเงินทุนหมุนเวียน ซึ่งการเสนอขายหุ้นดังกล่าว
  ผู้ถือหุ้นเดิมบางรายมีการสละสิทธิ์ จึงทำให้นางสาวขจี ถึงท่าดี ถือหุ้นของบริษัทเพิ่มเป็น
  13,001,400 หุ้น นายปฐมพร ชื่นพาณิชย์กิจ ถือหุ้นของบริษัทเพิ่มเป็น 10,000,000 หุ้น
  นายวิชัย แซ่ว่อง ถือหุ้นของบริษัทเพิ่มเป็น 10,000,000 หุ้น และนายอานนท์ชัย วีระประวัติ
  ถือหุ้นของบริษัทเพิ่มเป็น 10,000,000 หุ้น

  - เดือนมีนาคม บริษัทเพิ่มทุนจดทะเบียนเป็น 400.00 ล้านบาท
  ซึ่งเป็นการเพิ่มทุนเพื่อรองรับการเสนอขายหุ้นแก่ประชาชนทั่วไป (IPO)
  และเปลี่ยนแปลงมูลค่าที่ตราไว้ (PAR) จากราคาหุ้นละ 100.00 บาท เป็นราคาหุ้นละ 1.00
  บาท โดยกำหนดให้มีการเสนอขายหุ้นเพิ่มทุนที่ออกใหม่แก่ประชาชน จำนวน 100 ล้านหุ้น
  และบริษัทได้จดทะเบียนแปรสภาพเป็นบริษัทมหาชนจำกัด

  - เดือนมีนาคม คณะกรรมการบริษัทมีมติให้บริษัทเข้าถือหุ้นใน บริษัท ไทยโพลีคอนส์ (กัมพูชา)
  จำกัด ในสัดส่วนร้อยละ 100.00 ของทุนจดทะเบียนชำระแล้ว

ปี 2552 - เดือนมกราคม
คณะกรรมการบริษัทมีมติให้ลดจำนวนเสนอขายหุ้นเพิ่มทุนที่ออกใหม่แก่ประชาชนจากเดิม100 ล้านหุ้น
เหลือ 60 ล้านหุ้น ซึ่งภายหลังการเสนอขายหุ้นในครั้งนี้ บริษัทจะมีทุนชำระเท่ากับ 360.00
ล้านบาท ในช่วงเดือนเดียวกันทางบริษัทได้ร่วมกับ บริษัท หาดใหญ่ พี.เอส.เอ็ม ก่อสร้าง จำกัด
จัดตั้งกิจการร่วมค้า ไทยโพลีคอนส์ พี.เอส.เอ็ม โดยบริษัทถือหุ้นในสัดส่วนร้อยละ 99.95
(สัดส่วนการแบ่งสรรกำไรจากโครงการ) และบริษัท หาดใหญ่ พี.เอส.เอ็ม ก่อสร้าง จำกัด
ถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
เพื่อดำเนินธุรกิจรับจ้างก่อสร้างงานโครงการต่างๆ
จากเจ้าของโครงการซึ่งเป็นหน่วยงานของภาครัฐ และ/หรือภาคเอกชน

- เดือนมีนาคม บริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ (mai)

- เดือนสิงหาคม บริษัทได้เริ่มนำระบบสารสนเทศ ที่เรียกว่า ERP (Enterprise Resource
Planning) เข้ามาใช้ดำเนินงานเพื่อควบคุมต้นทุน งบประมาณ และคาดการณ์กระแสเงินสด

- เดือนกันยายน บริษัทร่วมกับบริษัท เอส แอนด์ วี คอมมิวนิเคชั่น เซอร์วิส จำกัด
จัดตั้งกิจการร่วมค้าไทยโพลีคอนส์ เอส แอนด์ วี โดยบริษัทถือหุ้นในสัดส่วนร้อยละ 99.95
(สัดส่วนการแบ่งสรรกำไรจากโครงการ) และบริษัท เอส แอนด์ วี คอมมิวนิเคชั่น เซอร์วิส จำกัด
ถือหุ้นในสัดส่วนร้อยละ 0.05 (สัดส่วนการแบ่งสรรกำไรจากโครงการ)
เพื่อดำเนินธุรกิจรับเหมาก่อสร้างโครงการต่าง ๆ จากเจ้าของโครงการ
ซึ่งเป็นหน่วยงานของภาครัฐ และ/หรือ ภาคเอกชน

- เดือนตุลาคม บริษัทได้รับการรับรองมาตรฐาน ISO 9001:2008 จากสถาบัน BUREAU
VERITAS Certification ในด้านระบบการจัดการด้านคุณภาพ
สำหรับงานก่อสร้างและงานวิศวกรรม

ปี 2553 - เดือนกุมภาพันธ์ บริษัทได้เข้าร่วมทุนกับบริษัท เมอริท ดีเวลลอปเมนท์ จำกัด
เพื่อดำเนินธุรกิจพัฒนาอสังหาริมทรัพย์ โดยบริษัทดังกล่าวมีทุนจดทะเบียนรวม 20.00 ล้านบาท
บริษัทเข้าถือหุ้นในสัดส่วนร้อยละ 49 ซึ่งที่ผ่านมา บริษัทได้จ่ายชำระค่าหุ้นไปแล้วเป็นจำนวนเงิน
4.90 ล้านบาท

- เดือนกรกฎาคม บริษัทได้ใช้ระบบสารสนเทศ (ERP) เพื่อควบคุมต้นทุน งบประมาณ และ
คาดการณ์กระแสเงินสด อย่างเต็มรูปแบบในทุกโครงการที่ทางบริษัทอยู่ระหว่างดำเนินการก่อสร้าง

- เดือนสิงหาคม ในการประชุมคณะกรรมการบริษัท ครั้งที่ 5 วันที่ 21 พฤษภาคม 2553
ได้มีมติยกเลิกการร่วมทุนกับบริษัท เมอริท ดีเวลลอปเมนท์ จำกัด
เนื่องจากยังไม่มีความคืบหน้าด้านการดำเนินธุรกิจประกอบกับการได้รับผลกระทบทำให้ต้องรับรู้ผลขาดทุนในบริษัทร่วมเข้ามาในงบการเงิน
โดยความคืบหน้าขณะนี้อยู่ระหว่างการทยอยขายหุ้นออก ซึ่งได้รับชำระคืนเงินลงทุนมาจำนวน 2.00
ล้านบาท แล้ว

- เดือนกันยายน บริษัทร่วมกับบริษัท สยามกรกิจ จำกัด จัดตั้งกิจการร่วมค้า ทีพีซี - เอสเค
โดยบริษัทถือหุ้นในสัดส่วนร้อยละ 70.00 (สัดส่วนการแบ่งสรรกำไรจากโครงการ) และบริษัท
สยามกรกิจ จำกัด ถือหุ้นในสัดส่วนร้อยละ 30.00 (สัดส่วนการแบ่งสรรกำไรจากโครงการ)
เพื่อดำเนินธุรกิจเข้าร่วมประกวดราคาจ้างก่อสร้างตลอดจนดำเนินการก่อสร้างหากเป็นผู้ชนะการประกวดราคา
อาคารศูนย์กีฬาและนันทนาการ วิทยาเขตหาดใหญ่ ณ มหาวิทยาลัยสงขลานครินทร์
วิทยาเขตหาดใหญ่ จังหวัดสงขลา ตลอดจนดำเนินการก่อสร้างหากเป็นผู้ชนะการประกวดราคา

- เดือนธันวาคม บริษัทไม่ชนะการประกวดราคาจ้างก่อสร้างงานอาคารศูนย์กีฬาและนันทนาการ
วิทยาเขตหาดใหญ่ ณ มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา
และจะดำเนินการปิดกิจการร่วมค้า ทีพีซี-เอสเค ภายในไตรมาส 2 ปี 2554
เนื่องจากการไม่ชนะงานประมูลดังกล่าว

- เดือนธันวาคม บริษัทได้ดำเนินการซื้อหุ้นจากบริษัท บางสะพานน้อย ไบโอแมส จำกัด ร้อยละ
85.00 ของทุนจดทะเบียนและชำระแล้ว จำนวน 10,000,000.00 บาท เนื่องจากบริษัท
บางสะพานน้อย ไบโอแมส จำกัด เป็นบริษัทที่ได้รับสิทธิการซื้อขายไฟฟ้า
จากการทำสัญญาการซื้อขายไฟฟ้ากับทางการไฟฟ้าส่วนภูมิภาค
และเพื่อการก่อสร้างโรงไฟฟ้าชีวมวลที่จะเกิดขึ้นในอนาคต

- เดือนธันวาคม บริษัทได้รับชำระคืนเงินลงทุนจากบริษัท เมอริท ดีเวลลอปเมนท์ จำกัด
ทั้งหมดแล้วพร้อมทั้งโอนหุ้นคืนทั้งหมด

2.  ภาพรวมการประกอบธุรกิจของบริษัท

    โครงสร้างธุรกิจของบริษัท ไทยโพลีคอนส์ จำกัด (มหาชน) ณ วันที่ 31 ธันวาคม 2553

    หมายเหตุ * ทางบริษัทจะดำเนินการปิดกิจการร่วมค้า ทีพีซี-เอสเค ภายในไตรมาส 2 ปี
    2554

    บริษัท ไทยโพลีคอนส์ จำกัด (มหาชน)

    บริษัทประกอบธุรกิจรับเหมาก่อสร้างประเภทศูนย์การค้า อาคารสำนักงาน
    และอาคารสูงเพื่อพักอาศัย และโรงงานอุตสาหกรรม รวมถึงโรงงานผลิตไฟฟ้า
    โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธาและงานติดตั้งงานระบบวิศวกรรมต่าง
    ๆ ซึ่งลูกค้าของบริษัท ประกอบด้วย ลูกค้าภาคเอกชนและลูกค้าภาครัฐ โดยลูกค้าภาคเอกชน
    มีทั้งเจ้าของโครงการโดยตรง (Owner) และผู้รับเหมาก่อสร้างหลัก (Main contractor)

    บริษัท ไทยโพลีคอนส์ (กัมพูชา) จำกัด

    บริษัท ไทยโพลีคอนส์ (กัมพูชา) จำกัด ถือหุ้นโดยบริษัท ไทยโพลีคอนส์ จำกัด (มหาชน)
    ร้อยละ 100.00 ของทุนจดทะเบียนและชำระแล้ว จำนวน 100,000.00
    เหรียญสหรัฐอเมริกา เพื่อประกอบธุรกิจรับเหมาก่อสร้างในประเทศกัมพูชา
    โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธาและงานติดตั้งงานระบบวิศวกรรมต่าง
    ๆ งานรับเหมาก่อสร้างที่ได้ดำเนินการไปแล้วคือ งานโครงการก่อสร้าง Royal Hospital
    Phnompenh Cambodia

    กิจการร่วมค้าไทยโพลีคอนส์ และแหลมทองพัทลุง

    เป็นกิจการร่วมค้าที่จัดตั้งในปี 2549 ระหว่างบริษัท และห้างหุ้นส่วนจำกัด แหลมทองพัทลุง
    โดยบริษัทถือหุ้นในสัดส่วนร้อยละ 99.95
    เพื่อดำเนินธุรกิจบริการรับเหมาก่อสร้างโครงการก่อสร้างอาคารบริการบำบัดรักษาของโรงพยาบาลพัทลุง
    จังหวัดพัทลุง โดยกิจการร่วมค้าไทยโพลีคอนส์
    และแหลมทองพัทลุงได้ใช้ผลงานการก่อสร้างของห้างหุ้นส่วนจำกัด แหลมทองพัทลุง
    ประกอบการยื่นประมูลงาน ซึ่งกิจการร่วมค้านี้ จะมีการแบ่งส่วนงานที่รับผิดชอบอย่างชัดเจน
    โดยบริษัทจะเป็นผู้ดำเนินการบริหารและจัดการโครงการ ดำเนินการก่อสร้าง
    รับผิดชอบในเรื่องการเงิน การลงทุน การบริหารจัดการรายรับและค่าใช้จ่าย
    ในการปฏิบัติงานจนสำเร็จลุล่วงตามสัญญา รับผิดชอบระบบภาษีอากรต่าง ๆ
    ส่วนห้างหุ้นส่วนจำกัด แหลมทองพัทลุง
    เป็นผู้ควบคุมงานเทคนิคพิเศษที่เกี่ยวข้องกับงานโครงการ
    โดยโครงการก่อสร้างอาคารบริการบำบัดรักษาดังกล่าว จะก่อสร้างแล้วเสร็จในปี 2554
    ซึ่งกิจการร่วมค้าได้รับเงินค่าจ้างล่วงหน้าจำนวน 29.10 ล้านบาท ตามที่ระบุไว้ในสัญญา

    กิจการร่วมค้าไทยโพลีคอนส์ พี.เอส.เอ็ม.

    เป็นกิจการร่วมค้าที่จัดตั้งในปี 2552 ระหว่างบริษัท และบริษัท หาดใหญ่ พี.เอส.เอ็ม.
    ก่อสร้าง จำกัด โดยบริษัทถือหุ้นในสัดส่วนร้อยละ 99.95
    เพื่อดำเนินธุรกิจบริการรับเหมาก่อสร้างโครงการงานปรับปรุงเพิ่มเติมทางวิ่งของสนามบินนราธิวาสจังหวัดนราธิวาส
    โดยกิจการร่วมค้าไทยโพลีคอนส์ พี.เอส.เอ็ม. ได้ใช้ผลงานการก่อสร้างของ บริษัท หาดใหญ่
    พี.เอส.เอ็ม. ก่อสร้าง จำกัด ประกอบการยื่นประมูลงาน ซึ่งกิจการร่วมค้านี้
    จะมีการแบ่งส่วนงานที่รับผิดชอบอย่างชัดเจน
    โดยบริษัทจะเป็นผู้ดำเนินการบริหารและจัดการโครงการ ดำเนินการก่อสร้าง
    รับผิดชอบในเรื่องการเงิน การลงทุน การบริหารจัดการรายรับและค่าใช้จ่าย
    ในการปฏิบัติงานจนสำเร็จลุล่วงตามสัญญา รับผิดชอบระบบภาษีอากรต่าง ๆ ส่วนบริษัท
    หาดใหญ่ พี.เอส.เอ็ม ก่อสร้าง เป็นผู้ควบคุมงานเทคนิคพิเศษที่เกี่ยวข้องกับงานโครงการ
    โดยโครงการก่อสร้างโครงการงานปรับปรุงเพิ่มเติมทางวิ่งของ สนามบินนราธิวาสดังกล่าว
    จะก่อสร้างแล้วเสร็จในปี 2554 ซึ่งกิจการร่วมค้าฯ ได้รับเงินค่าจ้างล่วงหน้าจำนวน 71.12
    ล้านบาท ตามที่ระบุไว้ในสัญญา

    กิจการร่วมค้าไทยโพลีคอนส์ เอสแอนด์ วี

    เป็นกิจการร่วมค้าที่จัดตั้งในปี 2552 ระหว่างบริษัท และบริษัท เอส แอนด์ วี คอมมิวนิเคชั่น
    เซอร์วิส เน็ทเวิร์ค จำกัด โดยบริษัทถือหุ้นในสัดส่วนร้อยละ 99.95
    เพื่อดำเนินธุรกิจบริการรับเหมาก่อสร้าง โดยกิจการร่วมค้า ไทยโพลีคอนส์ เอส แอนด์ วี
    ได้ใช้ผลงานการก่อสร้างของ บริษัท เอส แอนด์ วี คอมมิวนิเคชั่น เซอร์วิส เน็ทเวิร์ค จำกัด
    ประกอบการยื่นประมูลงาน ซึ่งกิจการร่วมค้านี้ จะมีการแบ่งส่วนงานที่รับผิดชอบอย่างชัดเจน
    โดยบริษัทจะเป็นผู้ดำเนินการบริหารและจัดการโครงการ ดำเนินการก่อสร้าง
    รับผิดชอบในเรื่องการเงิน การลงทุน การบริหารจัดการรายรับและค่าใช้จ่าย
    ในการปฏิบัติงานจนสำเร็จลุล่วงตามสัญญา รับผิดชอบระบบภาษีอากรต่าง ๆ ส่วน บริษัท เอส
    แอนด์ วี คอมมิวนิเคชั่น เซอร์วิส เน็ทเวิร์ค จำกัด
    เป็นผู้ควบคุมงานระบบเสริมความมั่นคงที่เกี่ยวข้องกับงานโครงการ
    ซึ่งขณะนี้อยู่ระหว่างการจัดหาโครงการใหม่เพื่อเข้าประมูลงาน

    กิจการ่วมค้า ทีพีซี-เอสเค

    เป็นกิจการร่วมค้าที่จัดตั้งในปี 2553 ระหว่างบริษัท และบริษัท สยามกรกิจ จำกัด
    โดยบริษัทถือหุ้นในสัดส่วนร้อยละ 70.00
    เพื่อดำเนินธุรกิจเข้าร่วมประกวดราคาค่าจ้างก่อสร้าง อาคารศูนย์กีฬาและนันทนาการ
    วิทยาเขตหาดใหญ่ ณ มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา
    ตลอดจนดำเนินการก่อสร้างหากเป็นผู้ชนะการประกวดราคา โดยกิจการร่วมค้า ทีพีซี-เอสเค
    ได้ใช้ผลงานการก่อสร้างของ บริษัท สยามกรกิจ จำกัด
    ประกอบการยื่นประมูลงานก่อสร้างในครั้งนี้ แต่ปัจจุบันกิจการร่วมค้า ทีพีซี-เอสเค
    ไม่ชนะการประมูลงานดังกล่าว และบริษัทจะดำเนินการปิดกิจการร่วมค้าภายในไตรมาส 2 ปี
    2554

    บริษัท บางสะพานน้อย ไบโอแมส จำกัด

    บริษัท บางสะพานน้อย ไบโอแมส จำกัด ถือหุ้นโดยบริษัท ไทยโพลีคอนส์ จำกัด (มหาชน)
    ร้อยละ 85.00 ของทุนจดทะเบียนและชำระแล้ว จำนวน 10,000,000.00 บาท
    เนื่องจากบริษัท บางสะพานน้อย ไบโอแมส จำกัด เป็นบริษัทที่ได้รับสิทธิการซื้อขายไฟฟ้า
    จากการทำสัญญาการซื้อขายไฟฟ้ากับทางการไฟฟ้าส่วนภูมิภาค
    บริษัทจึงเข้าถือหุ้นเพื่อประกอบธุรกิจก่อสร้างโรงไฟฟ้าชีวมวล
    โดยการก่อสร้างดังกล่าวครอบคลุมถึงงานวิศวกรรมโยธาและงานติดตั้งงานระบบวิศวกรรมต่าง
    ๆ รวมทั้งการผลิตและจำหน่ายกระแสไฟฟ้า

3.  โครงสร้างรายได้ของบริษัท

    หน่วย : ล้านบาท

  ------------------------- ------------- ------------- -------- ---------- -------- ---------- -------- ---------- -------- ---------- --------
  รายการ                    ดำเนินการโดย   งบการเงินรวม                                                                                   

                                          ปี 2549                 ปี 2550              ปี 2551              ปี 2552              ปี 2553     

                                          มูลค่า          ร้อยละ    มูลค่า       ร้อยละ    มูลค่า       ร้อยละ    มูลค่า       ร้อยละ    มูลค่า       ร้อยละ

  รายได้จากการรับเหมาก่อสร้าง   บริษัท          761.71        99.70    1,308.59   99.51    1,571.27   90.15    1,398.04   79.41    1,579.53   78.07

                            กิจการร่วมค้า    -             -        -          -        6.15       0.35     201.46     11.44    434.15     21.46

                            บริษัทย่อย       -             -        -          -        158.94     9.12     141.52     8.04     (1.00)     (0.05)

  กำไรจากอัตราแลกเปลี่ยน                     -             -        -          -        1.40       0.08     1.21       0.07     0.00       0.00

  รายได้อื่น*                                2.32          0.30     6.47       0.49     5.25       0.30     18.37      1.04     10.60      0.52

  รายได้รวม                                764.03        100.00   1,315.06   100.00   1,743.01   100.00   1,760.60   100.00   2,023.28   100.00
  ------------------------- ------------- ------------- -------- ---------- -------- ---------- -------- ---------- -------- ---------- --------

หมายเหตุ * รายได้อื่น เช่น รายได้จากการขายเศษเหล็กจากการก่อสร้าง เป็นต้น

4.  เป้าหมายในการดำเนินธุรกิจของบริษัท

    บริษัทมุ่งพัฒนาสู่การเป็นสถาบันก่อสร้างที่แข็งแกร่ง
    ที่สามารถให้บริการด้านการก่อสร้างที่หลากหลายโดยใช้กระบวนการทำงานที่เป็นระบบด้วยคุณภาพมาตรฐานสากล
    สร้างความพึงพอใจให้แก่ลูกค้า
    โดยมีการผสมผสานการใช้เทคโนโลยีและการพัฒนาทรัพยากรมนุษย์ ทั้งนี้เพื่อให้บรรลุผลที่ดี
    และเป็นธรรมต่อลูกค้า ผู้ถือหุ้น พนักงาน และผู้มีส่วนได้เสียอื่น ๆ

    บริษัทมุ่งเน้นเรื่องการบริหารจัดการที่มีประสิทธิภาพ
    เพื่อลดต้นทุนในการดำเนินงานและประหยัดเวลาในการดำเนินโครงการต่าง ๆ
    ควบคู่กับการบริหารงานด้วยความโปร่งใสตามหลักบรรษัทภิบาลที่ดี
    รวมถึงคำนึงถึงความปลอดภัยในการทำงานเพื่อพัฒนาคุณภาพชีวิต
    และสิ่งแวดล้อมเพื่อตอบแทนสู่สังคม